CELEX: 62010CA0221
Language: sk
Date: 2012-04-19 00:00:00
Title: Vec C-221/10 P: Rozsudok Súdneho dvora (tretia komora) z  19. apríla 2012 — Artegodan GmbH/Európska komisia, Spolková republika Nemecko (Odvolanie — Článok 288 druhý odsek ES — Mimozmluvná zodpovednosť Únie — Podmienky — Dostatočne závažné porušenie právnej normy, ktorá priznáva práva jednotlivcom — Rozhodnutie týkajúce sa zrušenia povolení na uvedenie humánnych liekov obsahujúcich amfepramón na trh)

9.6.2012   
            
            
               SK
            
            
               Úradný vestník Európskej únie
            
            
               C 165/3
            
         Rozsudok Súdneho dvora (tretia komora) z 19. apríla 2012 — Artegodan GmbH/Európska komisia, Spolková republika Nemecko
   (Vec C-221/10 P) (1)
   
   (Odvolanie - Článok 288 druhý odsek ES - Mimozmluvná zodpovednosť Únie - Podmienky - Dostatočne závažné porušenie právnej normy, ktorá priznáva práva jednotlivcom - Rozhodnutie týkajúce sa zrušenia povolení na uvedenie humánnych liekov obsahujúcich amfepramón na trh)
   2012/C 165/05
   Jazyk konania: nemčina
   
      Účastníci konania
   
   
      Odvolateľka: Artegodan GmbH (v zastúpení: U. Reese, Rechtsanwalt)
   
      Odporcovia: Európska komisia (v zastúpení: B. Stromsky a M. Heller, splnomocnení zástupcovia), Spolková republika Nemecko
   
      Predmet veci
   
   Odvolanie podané proti rozsudku Všeobecného súdu (šiesta komora) z 3. marca 2010 vo veci T-429/05, Artegodan/Komisia, ktorým Všeobecný súd zamietol žalobu o náhradu škody podanú na základe článku 235 ES a článku 288 druhého odseku ES smerujúcu k priznaniu náhrady ujmy údajne spôsobenej odporkyni prijatím rozhodnutia Komisie K(2000) 453 z 9. marca 2000 o zrušení povolenia na uvedenie humánnych liekov obsahujúcich amfepramón na trh — Porušenie článku 288 druhého odseku ES — Nesprávne právne posúdenie kritérií existencie dostatočne závažného porušenia práva Únie
   
      Výrok rozsudku
   
   
               1.
            
            
               Odvolanie sa zamieta.
            
         
               2.
            
            
               Artegodan GmbH je povinná nahradiť trovy konania.
            
         
      (1)  Ú. v. EÚ C 195, 17.7.2010.